钦定古今图书集成/理学汇编/文学典/第094卷 > 张文
## 钦定古今图书集成/理学汇编/文学典/第094卷 > 张文

按《陕西通志》：文，庆阳卫人，字载道。明初法严，学者恐
贻后累，不乐进取。文欲寻师受学，父母难之，乃潜游
寺观，觅藏经览之，久之有悟，取儒书读之，即大通。里
邻申报，郡守见而奇之，曰：“此少年隽器也。”入庠给廪，
乃益修身励行，讲学授徒，文章德行，推冠一时。以岁
荐补博平训。时庠久不科，公至，开说经义，士彬彬向
风，文体犁然一变。致仕归，其贫如洗，乃怡然自得，无
所忮求，仍教里中子弟终其身。